LĒMUMS

Ādažu novadā

2021.gada 22. jūnijā **Nr. 136**

**Par pabalstu piešķiršanu krīzes situācijā**

Ādažu novada dome izskatīja (*vārds, uzvārds*), deklarētā dzīvesvieta (*adrese*), 09.06.2021. iesniegumu ar lūgumu piešķirt pabalstu krīzes situācijā, sakarā ar 07.06.2021. ugunsgrēku dzīvesvietā (*ielas nosaukums, numurs*), Ādaži, Ādažu novads, kā rezultātā nodega dzīvojamā māja ar visu iedzīvi.

Izvērtējot domes rīcībā esošo informāciju un ar lietu saistītos apstākļus, konstatēts:

1. (*vārds, uzvārds*) norāda, ka viņa ģimenes dzīvesvietā (*ielas nosaukums, numurs*), Ādaži, Ādažu novads, 07.06.2021. izcēlās ugunsgrēks, kā rezultātā nodega dzīvojamā māja ar visu iedzīvi, dokumentiem, personīgajām mantām un iekrājumiem. Iesniegumā norādīts, ka minētajā adresē faktiski dzīvoja (*vārds, uzvārds*) ar sievu (*vārds, uzvārds*), bērniem (*vārds, uzvārds*) (9 g.v.), (*vārds, uzvārds*) (7 g.v.), (*vārds, uzvārds*) (15 g.v.), māti (*vārds, uzvārds*) un sievas tēvu (*vārds, uzvārds*).
2. Saskaņā ar Iedzīvotāju reģistra ziņām (aplūkots 09.07.2021.) adresē (*ielas nosaukums, numurs*), Ādaži, Ādažu novads, ir deklarēti (*vārds, uzvārds*), (*vārds, uzvārds*) un (*vārds, uzvārds*). (*vārds, uzvārds*) un bērna (*vārds, uzvārds*) dzīvesvieta deklarēta adresē (*ielas nosaukums, numurs, dzīvokļa numurs*), Ādaži, Ādažu novads. (*vārds, uzvārds*) dzīvesvieta deklarēta adresē (*ielas nosaukums, numurs, dzīvokļa numurs*), Rīga, un (*vārds, uzvārds*) dzīvesvieta deklarēta adresē (*ielas nosaukums, numurs, dzīvokļa numurs*), Rīga.
3. Adresē (*ielas nosaukums, numurs*), Ādaži, Ādažu novads, 07.06.2021. izcēlās ugunsgrēks, dega 2 stāvu dzīvojamā māja 600 m2 platībā, ko apliecina Valsts ugunsdzēsības un glābšanas dienesta Rīgas reģiona pārvaldes 6. daļas vada komandiera, virsleitnanta Uģa Liekmaņa 08.06.2021. akts par ugunsgrēku Nr. 21-22747.
4. Sociālo pakalpojumu un sociālās palīdzības likuma 35. panta otrās daļas 2. punkts nosaka, ka pabalsts krīzes situācijā ir operatīvi sniegts materiāls atbalsts ārēju notikumu radītu seku novēršanai vai mazināšanai un 5. panta pirmā un ceturtā daļa nosaka, ka sociālo palīdzību klientam sniedz, pamatojoties uz viņa materiālo resursu - ienākumu un īpašuma - izvērtējumu, individuāli paredzot katra klienta līdzdarbību, izņemot krīzes situāciju un šā likuma [35.](https://likumi.lv/ta/id/68488#p35) panta pirmajā un otrajā daļā noteiktos sociālās palīdzības pabalstus pašvaldība izmaksā no pašvaldības budžeta līdzekļiem.
5. Ādažu novada domes 2021. gada 26. janvāra saistošo noteikumu Nr.2/2021 ,,Par sociālās palīdzības pabalstiem trūcīgām un maznodrošinātām mājsaimniecībām vai personām krīzes situācijās” 20.1. apakšpunkts nosaka, ka pabalstu krīzes situācijā piešķir personai un katram tās ģimenes loceklim šādā apmērā: katastrofas, stihiskas nelaimes gadījumos (ugunsgrēks, plūdi, vētras postījumi, u.c.) - līdz 700 *euro* apmērā, piešķir pašvaldības dome, ņemot vērā radīto zaudējumu sekas.

Sociālais dienests ierosina domei atbalstīt krīzes pabalsta piešķiršanu 700 EUR apmērā katrai adresē (*ielas nosaukums, numurs*), Ādaži, Ādažu novads, faktiski dzīvojošai un Ādažu novadā deklarētai personai.

Krīzes pabalstu piešķiršanai nepieciešami Sociālā dienesta budžeta grozījumi, pārceļot naudas summu 3500 EUR apmērā no EKK 6421 uz EKK 6254.

Ņemot vērā iepriekš minēto un, pamatojoties uz Sociālo pakalpojumu un sociālās palīdzības likuma 5. panta pirmo un ceturto daļu, 35. panta otrās daļas 2. punktu, Ādažu novada domes 2021. gada 26. janvāra saistošo noteikumu Nr.2/2021 ,,Par sociālās palīdzības pabalstiem trūcīgām un maznodrošinātām mājsaimniecībām vai personām krīzes situācijās” 20.1. apakšpunktu, Ādažu novada dome

**NOLEMJ:**

1. Piešķirt (*vārds, uzvārds*) (*personas kods*) ģimenei 5 cilvēku sastāvā vienreizēju pabalstu krīzes situācijā 3500 EUR (trīs tūkstoši pieci simti *euro* un 00 centi) apmērā, pārskaitot to uz (*vārds, uzvārds*) personīgo kontu (*konta numurs*).
2. Finansējumu lēmuma izpildei paredzēt no Sociālā dienesta budžeta tāmes līdzekļiem (EKK 6254).
3. Domes Grāmatvedības daļas vadītājam E.Liepiņam organizēt lēmuma 1.punkta izpildi.
4. Lēmumu var pārsūdzēt Administratīvajā rajona tiesā (Rīga, Baldones iela 1A) viena mēneša laikā no tā spēkā stāšanās dienas.

Domes priekšsēdētājs M.Sprindžuks